**ELŐTERJESZTÉS**

**Tiszavasvári Város Önkormányzata Képviselő-testületének**

**2021. július 29-én tartandó ülésére**

**Az előterjesztés tárgya:** **A Tiszavasvári Egyesített Óvodai Intézményben 2021/2022-es nevelési évben indítandó óvodai maximális csoportlétszámok túllépésének engedélyezése**

**Melléklet:**  óvodavezető kérelme

**Az előterjesztés előadója:** Szőke Zoltán polgármester

**Az előterjesztés témafelelőse:** Erdei Koletta köztisztviselő

**Az előterjesztés ügyiratszáma:** TPH/10705-2/2021.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 3. számú melléklet 2.2 pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Moravszki Zsoltné | Tiszavasvári Egyesített Óvodai Intézmény vezetője | ekaovoda@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2021. július 21.

**Erdei Koletta**

**köztisztviselő**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [tvonkph@tiszavasvari.hu](mailto:tvonkph@tiszavasvari.hu)

Témafelelős: Erdei Koletta

**E L Ő T E R J E S Z T É S**

**- a Képviselő-testülethez -**

**A Tiszavasvári Egyesített Óvodai Intézményben 2021/2022-es nevelési évben indítandó óvodai maximális csoportlétszámok túllépésének engedélyezése**

**Tisztelt Képviselő - testület!**

A Tiszavasvári Egyesített Óvodai Intézmény vezetője kérelmezte, hogy a fenntartó engedélyezze a 2021/2022-es nevelési év indításánál az óvodai maximális csoportlétszám 20%-al való átlépését minden óvodai csoportra vonatkozóan. Az óvodavezető kérelme az előterjesztés 1. mellékletét képezi.

A nemzeti köznevelésről szóló 2011. évi CXC. tv. (továbbiakban: Nkt.) 25. § (7) bekezdése értelmében az óvodai csoportok, iskolai osztályok, kollégiumi csoportok minimális, maximális és átlaglétszámát a 4. melléklet határozza meg. **Az óvodai csoportra**, iskolai osztályra, kollégiumi csoportra **megállapított maximális létszám a nevelési év**, illetve a tanítási év **indításánál a fenntartó engedélyével legfeljebb húsz százalékkal átléphető**, továbbá függetlenül az indított osztályok, csoportok számától, akkor is, ha a nevelési év, tanítási év során az új gyermek, tanuló átvétele, felvétele miatt indokolt. A minimális létszámtól csak akkor lehet eltérni, ha azt az óvodai, tanulói jogviszony nevelési, tanítási év közben történő megszűnése indokolja.

Az Nkt. 4. melléklete határozza meg az óvodai csoportlétszám határokat. **Ez alapján az óvodában minimális csoportlétszám 13 fő, az átlag csoportlétszám 20 fő, míg a maximális létszám 25 fő.**

|  |  |  |  |
| --- | --- | --- | --- |
|  | minimális létszám | maximális létszám | átlag létszám |
| Óvoda | 13 | 25 | 20 |

A nevelési év indításánál óvoda esetében a maximális csoportlétszám 25 fő, melynek legfeljebb 20%-os túllépését engedélyezheti a fenntartó. Így Tiszavasvári Város Önkormányzata által fenntartott óvodában az engedélyezhető maximális csoportlétszám 30 fő.

Az óvodavezető tájékoztatása alapján a jelenlegi adatok szerint a **Tiszavasvári Egyesített Óvodai intézményben a Fülemüle Zöld Óvoda Cinege csoportjában, a Minimanó Óvoda Napsugár és Eszterlánc csoportjában a gyermekek létszáma 2021. szeptember 1. napjától meghaladja a maximálisan felvehető gyermeklétszámot,** így az **óvodai csoportok 1/5-ében várható túllépés.** Tekintettel azonban arra, hogy **előre nem meghatározható a nevelési év közbeni felvétel, így valamennyi csoportra kéri a túllépésre vonatkozó fenntartói engedélyt.**

**Tisztelt Képviselő - testület!**


Fentiek alapján kérem, hogy engedélyezze a Tiszavasvári Egyesített Óvodai Intézményben a 2021/2022-es nevelési évben indított óvodai maximális csoportlétszámok 20%-al való túllépését a határozat-tervezet figyelembevételével.


Tiszavasvári, 2021. július 21.

**Szőke Zoltán**

**polgármester**

*TPH/10705-2/2021. ik. számú előterjesztés 1. melléklete*





**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2021. (VII. 29.) Kt. számú**

**határozata**

**A Tiszavasvári Egyesített Óvodai Intézményben 2021/2022-es nevelési évben indítandó óvodai maximális csoportlétszámok túllépésének engedélyezése**

Tiszavasvári Város Önkormányzata Képviselő-testülete

1. engedélyezi a Tiszavasvári Egyesített Óvodai Intézmény minden óvodai csoportja esetében a 2021/2022-es nevelési évre vonatkozóan a maximális csoportlétszám 20%-al való túllépését.
2. felkéri a polgármestert, hogy a testület döntéséről haladéktalanul értesítse az érintett intézmény vezetőjét.

**Határidő:** azonnal **Felelős**: Szőke Zoltán

polgármester